पानी बचाने के लिए कई एनजीओ और सरकार जागरूकता अभियान चलाते रहते हैं, लेकिन लोग फिर भी पानी को व्यर्थ बहाते रहते हैं। अक्सर दिखाई देने वाले कुछ नजारे आज गायब थे। घरों के बाहर गाड़ी को धोने वाले लोग बुधवार को बहुत कम दिखे। कई बाइक और गाड़ियों के सर्विस स्टेशनों पर भी पानी सप्लाई न आने से वाहनों की धुलाई नहीं हो सकी। घरों में दैनिक कार्यो के लिए भी लोगों ने बहुत कम पानी का इस्तेमाल किया। कई पार्को में भी पानी नहीं छोड़ा जा सका।